Rikunarita-ORG/Wikinium huggingface dataset:
# Сојомбо (писмо)

**Сојомбо** (монголски: Соёмбо бичиг/ *soyombo bichig*) — писмо развиено од монголските монаси и научникот Ѕанабаѕар во 1686 година за пишување на монголски јазик. Истото писмо се користи за пишување и на тибетски јазик и санскрит.
Специјален знак од писмото, наречено *сојомбо* стана национален симбол на Монголија и е дел од знамето на Монголија од 1921 година и на грбот на Монголија од 1992 година.

## Создавање

Сојомбо писмото било создадено како четврто писмо за пишување на монголски јазик, само 38 години по создавањето на чистото писмо.
Според постоечка легенда во Монголија, Занабазар видел знаци во вид на букви на небото што тој подоцна ги претворил во писмо за пишување. Името на писмото сојомбо е поврзано со таа легенда, па така на санскритски јазик сојомбо значи *самоздадено*.
Писмото е слоговни и засновано на девангарското писмо, а додека формите на буквите потекнуваат од индиското ранџанско писмо. Денес не е познато за сигурно дали Ѕанабаѕар го создал писмото комплетно сам или позајмувал од други јазици.

## Употреба

Пример за комбинација на слогови
Источните Монголци го користеле писмото само за церемонијално и декоративно писмо. Ѕанабаѕар го создал писмото за преведување на будистички текстови од санскритски или тибетски, и тој и неговите ученици го користеле само за тоа.
Бидејќи писмото било премногу комплицирано за секојдневна употреба, неговата употреба денес веќе не постои. Покрај историските документи, тоа може да се најде на храмови. Исто така се користи и за изучување на монголскиот јазик и неговиот развој.

## Сојомбо знакот

Двете варијанти на симболот *Сојомбо*
Монголците ги дале следните значења на елементите на симболот (од горе па надолу):

* Огнот е симбол на богатството и успехот. Трите јазици на огнот ги претставуваат минатото, сегашноста и иднината.
* Сонцето и месечината се стари симболи за таткото небо, а последично на тоа и потеклото на Монголците.
* Двата триаголника потсетуваат на врв на стрела или копје. Тоа симболизира на пораз на внатрешните и надворешните непријатели на Монголија.
* Двата хоризонтални ректијангли даваат стабилност на кружната форма. Формата претставува чесност и правичност на луѓето од Монголија, безразлика дали се на врвот или на дното од општеството.
* Двете риби се еднакви со кинескиот јин-јанг знак, што симболизира хармонијата помеѓу мажот и жената.
* Двата ректијангли се претставени како ѕидови на тврдина. тие претставуваат единство и сила.

## Азбука

Монголските знаци на сојомбо писмото. Горната линија ги претставува самогласките и специјалните знаци, а долната линија ги покажува почетните и крајните согласки.
## Уникод

Сојомбо не е кодиран според Уникод 5.0. Има иницијатива за вклучување во низата 11100-1113F.

## Поврзано

* Монголски системи на пишување
* Монголска азбука
* Сојомбо (симбол)

## Надворешни врски

* Сојомбо писмо - Омниглот
* Сојомбо фонтови (TeX/Metafont)
* Сојомбо фонтови (TTF)
# Плач (филм од 2016)

| *Плач* |
| --- |
| Плакатот на филмот |
| Изворен наслов | *Предлошка:Infobox Korean film name/auto* |
| Режисер | На Хонг Џин |
| Продуцент | Ким Хо Сунг |
| Сценарист | На Хонг Џин |
| Главни улоги | * Квак До Вон
* Хванг Џунг Мин
* Чун Ву Хи
* Џун Кунимура
 |
| Музика | Џанг Јонг Гју Далпалан |
| Кинематографија | Хонг Кјунг Пјо |
| Монтажа | Ким Сун Мин |
| Студио | Side Mirror Fox International Productions |
| Дистрибутер | 20th Century Fox |
| Премиера | 12 мај 2016 г. (Јужна Кореја) |
| Времетраење | 156 минути |
| Земја |  Јужна Кореја |
| Јазик | корејски јапонски |
| Буџет | 8 милиони долари |
| Бруто-заработка | 51,3 милиони долари |

**Плач** (корејски: 곡성, англиски: *The Wailing*) — јужнокорејски филм на ужасите од 2016 г., напишан и режиран од На Хонг Џин, со главни улоги: Квак До Вон, Хванг Џунг Мин и Чун Ву Хи.

Филмот се сосредоточува на полицаец што истражува серија таинствени убиства и болести во едно оддалечено корејско село, со цел да ја спаси својата ќерка. Филмот имал и трговски и критички успех.

## Содржина

Во селцето Коксонг во Јужна Кореја, полицаецот Џонг Ку истражува необични убиства предизвикани од таинствена болест. Неговиот партнер пренесува озборувања дека еден Јапонец, кој живее во осамена куќа во планините, би можел да биде зол дух одговорен за болеста. Џонг Ку одлучува да го посети странецот заедно со својот партнер и еден млад свештеник што зборува јапонски.

Таму наоѓаат олтар со глава на коза, слики на ѕидовите од починатите заразени луѓе и стражарско куче што ги напаѓа и им го спречува заминувањето сѐ додека не пристигне странецот. Џонг Ку пронаоѓа една чевла од неговата сакана ќерка, Хјо Џин, во куќата на странецот, и набргу и таа се разболува. Неговата свекрва го повикува шаманот Ил Гванг за да ја спаси нејзината внука, додека една загадочна жена му кажува на Џонг Ку дека странецот е одговорен.

Кој би можел да биде демонот што ја носи болеста во Коксонг?

## Улоги

| Глумец | Улога |
| --- | --- |
| Квак До Вон | Џонг Ку |
| Хванг Џунг Мин | Ил Гванг |
| Ким Хван Хи | Хјо Џин |

## Наводи

## Надворешни врски

* *Плач (филм од 2016)* на  Семрежната филмска база на податоци (англиски)
# Шандунг

| Шандунг 山东 |
| --- |
| Покраина |
|  |
| Од горе надолу: Поглед од Јужната порта на рајот на Планината Таи, планината Илјада Буди во Џинан, панорама на Кингдао, Храмот на Конфуциј во Ќуфу |
|  Карта која ја покажува местоположбата на Шандунг |
| Држава | Кина |
| Главен град | Џинан |
| Најголем град | Ќингдао |
| Управа |
|  • Вид | Покраина |
| Површина |
|  • Вкупна | 157.100 км2 (60,700 ми2) |
| Ранг | 20-то |
| Најг. вис. (Таишан) | &100000000000015450000001.545 м |
| Население (2020) |
|  • Вкупно | 101,527,453 |
|  • Ранг | 2ро |
|  • Густина | 0,00.065/км2 (0,0.017/ми2) |
|  • Ранг | 5-то |
| Мреж. место | SD.gov.cn |

**Шандунг** () ― крајбрежна покраина во Народна Република Кина и дел од регионот Источна Кина.

Шандунг имал значајна улога во кинеската историја уште од почетокот на кинеската цивилизација по долниот тек на Жолта Река. Бил главен културен и верски центар за таоизмот, кинескиот будизам и конфучијанизмот. Планината Таишан во Шандунг е најобожавана планина во таоизмот и едно од верски најдолго обожуваните места во светот. Будистичките храмови сместени на планините јужно од Џинан (главниот град на покраината) порано биле меѓу најпознатите будистички места во Кина. Градот Куфу е родно место на Конфуциј, а подоцна се смета за центар на конфучијанизмот. Конфучијанизмот се развил од т.н. Сто школи на мислата според учењето на кинескиот филозоф Конфуциј.

Местоположбата на Шандунг, на крстосницата на древните и современите трговски патишта север-југ и исток-запад, придонеле тој да стане важен економски центар. По периодот на политичка нестабилност и економски неприлики кои започнале кон крајот на 19 век, Шандунг во последните децении доживеал брз раст. Таму живеат преку 100 милиони жители, и Шандунг се наоѓа на шесто место според бројот на население меѓу административните единици во светот и на второ место меѓу покраините во Кина. Шандунг во 2021 година имал БДП од 8,3 трилиони CNY (на трето место меѓу кинеските покраини во тој сегмент), односно 1,3 трилиони американски долари, што е еднакво на БДП на Мексико.

## Наводи

## Надворешни врски

*
* (на кинески) Shandong Government website
* (на англиски and кинески) Complete Map of the Seven Coastal Provinces Архивирано на 12 јуни 2015 г. from 1821-1850
* Shandong Article Encyclopædia Britannica
# Умереноконтинентална клима

**Умереноконтиненталната клима** е застапена во: Пелагонија, Преспа, Кичевско, Овче Поле, Куманово, Славиште и во Малешевијата. Имено, во текот на зимата овие простори се под влијание на студените воздушни маси кои доаѓаат од север, а во текот на летото се под влијание на топлите воздушни маси кои доаѓаат од југ. Така, во однос на јануарските и јулските температури меѓу одделни подрачја со умереноконтинентална клима се јавуваат поголеми разлики, кои се последица на географската широчина, надморска височина и влијанието на воздушните маси. Просечната средна годишна температура се движи од 10°С до 12°С, а просечните јануарски температури се движат од 0°С до +1°С или -1°С, додека, пак, просечната јулска температура на воздухот се движи од 19°С до 22°С. Средната јулска температура на воздухот е највисока во Овче Поле, а средната јануарска температура на воздухот е највисока во Малешевија. Просечното годишно количество врнежи се движи од 490 мм во Овче Поле, 640 мм во Пелагонија, до 760 мм во Преспа. Врнежите паѓаат во вид на дожд и снег, а честа е и појавата на град.

**Жупска клима** има во котлините со умереноконтинентална клима кои се заштитени од студените воздушни струења. Таа се одликува со топли лета и поблаги зими. Жупската клима е застапена во Полошката и Дебарската Котлина.

Умереноконтиненталната клима се одликува со умерено влажни и студени зими и со умерено суви и топли лета. Пролетта е посвежа и трае покусо од есента.

## Поврзано

* Континентална клима
# Netflix

Нетфликс
**Netflix, Inc.** (се изговара: *Нетфликс*) — американска компанија за разонода, како и преносен сервис за филмови и ТВ-серии. Основана е на 29 август 1997 г. од Рид Хејстингс и Марк Рендолф. Седиштето се наоѓа во Лос Гатос, Калифорнија.

## Netflix и судски постапки

### Broadcom против Netflix

На 22 декември 2023 г., според соопштение од американската компанија Broadcom Inc., Окружниот суд во Минхен, Германија, му изрекол казна на Netflix во износ од 7,05 милиони евра поради кршење на патент на компанијата Broadcom. Санкциите се поврзани со „прекумерни прекршувања“ на патентните права на Broadcom од страна на Netflix — и покрај судската одлука донесена во септември 2023 г., според која преносната платформа требало да престане со какви било дејства на територијата на Германија што води до прекршување на патентните права на Broadcom.

## Наводи

## Надворешни врски

* Netflix — официјалната страница
# Еден осуденик на смрт побегна (филм)

**Еден осуденик на смрт побегна или ветрот дува како што сака** (француски: *Un condamné à mort s'est échappé (ou le vent souffle ou il veut)* - француски филм од 1956 година, во режија на Робер Бресон (Robert Bresson), кој е автор и на сценариото. Филмот е заснован врз мемоарите на Андре Девињи, припадник на француското движење на отпорот. Главните улоги ги толкуваат: Франсоа Летерје (François Leterrier), Шарл Ле Кленш (Charles Le Clainche), Морис Берблок (Maurice Beerblock), Ролан Монод (Roland Monod), Жак Ерто (Jacques Ertaud), Жан Пол Делумо (Jean Paul Delhumeau) итн. Според критичарите, ова е најдобриот филм на Бресон кој во 1957 година ја освоил наградата за режија на Канскиот фестивал.

## Синопсис

Во 1943 година, во Лион е уапсен Фонтен (го игра Летерје), член на француското движење на отпорот. На патот до затворот, тој се обидува да побегне, но веднаш е фатен. По пристигнувањето во затворот, тој веднаш прави планови како да побегне. За таа цел, тој веднаш се запознава со другите затвореници, кои му даваат корисни совети, го охрабруваат и му помагаат на различни начини. Затвореникот Орсини му се придружува во подготовките за бегство, но еден ден го стрелаат, па Фонтен мора да продолжи сам. Пред крајот на подготовките, тој е осуден на смртна казна, а во неговата ќелија пристигнува младиот затвореник Жост (го игра Ле Кленш) за кого Фонтен не е сигурен дали да му каже за планот. Сепак, тој го поведува Жост со себе и двајцата успеваат да побегнат од затворот.

## Наводи
# WorldCat

WorldCat|  |
| Вид место | каталог и заедница |
| Седиште | Хонгконг |
| Адреса | worldcat.org |
| Комерцијално | да |
| Зачленување | бесплатна |

**WorldCat** е заемен каталог каде се заведени збирките на 72.000 библиотеки од 170 земји и територии што учествуваат во глобалната задруга OCLC. Неговата изградба и одржување ја вршат сите членки заеднички.

## Историја

Каталогот е создаден во 1971 и денес содржи над 246 милиони записи кои се однесуваат на над 1,77 милијарди физички и дигитални материјали на повеќе од 470 јазици. Со тоа, ова е најголемата библиографска база на податоци на светот. OCLC го нуди WorldCat бесплатно на библиотеките, но каталогот е основа и за други бесплатни услуги на OCLC (како споделување на ресурси и раководење со збирки). Организацијата е основана во 1967 од американскиот библиотекар Фред Килгур во 1967.

Во 2003, OCLC го започнале пилотниот програм „Open WorldCat“, со кој записите од WorldCat во скратен облик им се нудат мрежни места и книгопродажни претпријатија, сè со цел да ја зголеми достапноста на збирките на библиотеките-членки. Во 2006 е пуштено во употреба непосредното пребарување на самото мрежно место на WorldCat. Во 2007 е воведена услугата „WorldCat Identities“, каде се нудат страници од над 20 милиони „идентитети“, претежно автори и лица од објавените наслови.

## Наводи

## Надворешни врски

* Матична страница (англиски)
* „Мрежен размер“: откривање и доставка на библиотечни ресурси - OCLC (англиски)
* Идентитети на WorldCat (англиски)
# Хо Ши Мин (град)

Хо Ши Мин со реката Сајгон
**Хо Ши Мин** (виетнамски: *Thành phố Hồ Chí Minh*); по старо: **Сајгон** (Sài Gòn) — најголемиот град во Виетнам. Градот се наоѓа околу 1735 километри југозападно од Ханој, 7 километри северно од Аеродром Таншонјат.
Градот брои 7.403.000 жители и се простира на 2095 квадратни километри.

Pед 1975 година бил главен град на некогашен Јужен Виетнам. Наречен е по истакнатиот државник Хо Ши Мин (1890-1969).

## Поврзано

* Сајгон (река)
# Црква Саграда Фамилија

| Црква Саграда Фамилија Templo Expiatorio de la Sagrada Familia |
| --- |
|  |
| Религија |
| Припадност | Римокатоличка црква |
| Водство | Бискуп Луис Мартинес Систак |
| Локација |
| Локација | Барселона, Каталонија, Шпанија |
|  |
| Географски координати | ﻿ / ﻿ |
| Архитектура |
| Архитект(и) | Антони Гауди |
| Почеток на градба | 1882 |
| Завршена во | 2026 |
| Спецификации |
| Капацитет | 14,000 |
| Spire(s) | 18 |
| Мрежно место |
| www.sagradafamilia.cat |

**Црквата Саграда Фамилија**  (шпански: *Templo Expiatorio de la Sagrada Familia* ) е црква која се наоѓа во Барселона, Каталонија, Шпанија. Во превод, името на црквата значи “*Црква на Светото семејство*“. Храмот припаѓа на Римокатоличката црква и била изградена во 1882 година. Сепак, нејзината доградба и реконструкција трае до ден денес и се очекува целосно да биде завршена во 2026 година. Еден дел од објектот за јавноста би требало да биде отворен во септември 2010 година.. Вселенските временски кули во Подемот на Даркаи е исто така главно заснован на црквата Саграда Фамилија. Нејзините како вретено издолжени куполи високи 170 метри се најпрепознатливото обележје на Барселона.

Проектот е на познатиот каталонски архитект Антони Гауди (1852-1926) кој врз објектот работел последните петнаесет години од својот живот. Пред него, како овластен за црквата бил Франсеск дел Вилар, кој од таа функција се повлекол односно дал оставка по само една година за да Гауди биде назначен на истата позиција. По неговата смрт во 1926 година, на негово место застанал Домених Сурганџес. Изградбата на црквата продолжила сè до Шпанската граѓанска војна. За време на војната, делови од надворешноста на црквата биле уништени од страна на каталонските анархисти. По војната, христијанскиот храм продолжил со изградбата. Осветлувањето на храмот било дело на Карлес Буигас. Фасадата во тоа време била изготвувана од страна на Џејми Боскетс, Етсуро Сото и Јосеп Субиракс.

Според весникот El Periódico de Catalunya, во текот на 2004 година храмот бил посетен од страна на 2.260.000 верници и според истите податоци градбата претставува една од најголемите туристички атракции на Барселона и Шпанија.

Изградбата на црквата не е поддржана од страна на било која влада или официјални црковни тела. Приватните покровители биле финансиери во почетната фаза на изградбата. Парите кои се собрани од страна на туристите кои купуваат билети за да ја посетат црквата, исто така се употребуваат за изградбата. Осве ова, голем број на приватни донации придонесуваат за изградба на црвата.

Буџетот за изградбата на црквата за 2009 година тежи €18 милиони евра. Градбата е вклучена во списокот на светско и културно наследство на УНЕСКО.

## Галерија

* West side
* Passion façade
* Nativity façade

## Наводи

### Извори

* Schneider, Rolf (2004). Manfred Leier (уред.). *100 most beautiful cathedrals of the world: A journey through five continents*. trans. from German by Susan Ghanouni and Rae Walter. Edison, New Jersey: Chartwell Books. стр. 33.

## Надворешни врски

* Саграда Фамилија
* Црква Саграда Фамилија
* Sagrada Familia at Great Buildings
* Црква Саграда Фамилија - водич Архивирано на 18 март 2010 г.
# Закон

Поимот **закон** може да се однесува на повеќе нешта:

* Во човечките општества, закон е ред норми што можат да бидат социолошки и филозофски или семантички во смисла.
* Во науката, природен закон, емпириски закон или принцип, или физички закон е изјава што ги опишува обичните или цикличните односи меѓу појавите.
* Законите во логика и математика ја опишуваат природата на рационалната мисла.
* Законите во економија и психологија ја опишуваат природата на човековото однесување и врски.
* Многу поговорки се популарно познати како "закони"; на пример како познатите Марфиеви закони.
* Во некои христијански форми, традицијата на Стариот завет се зема како Закон, како контраст на Новиот завет, кој се зема како Евангелие. Поспецифично, на еврејски, првите пет книги од Танакот се наречени Тора, што значи Закон.
* Исто така, кога за нешто мислите дека е навистина многу добро, или имате доста позитивно мислење за некој човек, се вели дека тој човек или тоа нешто е „закон“. На пример: „закон си, човече“.
# Јава

*Оваа страница се однесува на индонезискиот остров Јава. За друго значење видете Јава (појаснување).*
Местоположба на Јава во рамките на Индонезија и светот
**Јава** (индонезиски и јавански: *Jawa*) е остров во Малајскиот Архипелаг во групата на Големите Сундски Острови, Индонезија. Лежи непосредно јужно од Екваторот, меѓу Јаванското Море на север и Индикот на југ. Во правец исток - запад се протега на околу 1.000 км. Зафаќа површина од 127.000 км2. На половината од островот се простираат планини со стотина вулкани, од кои 30 активни. Највисок врв е вулканот Семеру со 3.676 м. Многу густо населен остров со околу 125 мил. жители. Поголеми градови се Џакарта, Бандунг, Богор, Јогјакарта, Маланг, Семаранг, Сурабаја и Суракарта. Други поголеми околни острови се Суматра и Бали.

## Поврзано

* Суматра
* Големи Сундски Острови
# Крајслер (зграда)

Зградата Крајслер гледана од Емпаер Стејт Билдинг.
**Chrysler Building** (транс. *Крајслер Билдинг*) е облакодер во ар деко стил, сместена на источната страна на Менхетн во Тртл беј ареата во пресекот на 42та Улица и авенијата Лексингтон. Таа е висока 319,5 метри и 11 месеци беше највисоката зграда сè додека местото не го зазема Емпаер Стејт Билдинг во 1931 година.

## Историја

Првобитно изградена за Крајслер Корпорацијата, зградата сега е во сопственост на корпорацијата TMW Real Estate(75%) и Tishman Speyer Properties(25%). Крајслер зградата е првиот објект во светот што ја поминал висината од 1000 стапки(305 метри). Засега е на третото место по висина во Њујорк. Зградата ја проектирал архитектот Вилијам Ван Ален(1883-1954). Нејзината стеснета купола од челик што нерѓосува остава впечатлива слика на небото над Менхетн. Голем дел од нејзините футуристички украси биле определени од нејзиниот сопственик Волтер П. Крајслер.

## Галерија

* Зградата Крајслер во 1932 г.
* Детаљ од ар деко стил на покривот.
* Зградата Крајслер и источниот дел на Среден Менхетн.

## Поврзано

* Менхетен
* Њујорк
# Шпицбершки Острови

| Шпицбершки Острови |
| --- |
|

|  |  |
| --- | --- |
|  |  |
| Знаме | Грб |

 |
| Местоположба на Шпицбершки Острови   |
| **Главен град** (и најголем) | Лонгјир
 |
| Службен јазик | Норвешки |
| **Народности**  | * 72% Норвежани
* 16% Руси / Украинци
* 12% други
 |
| Површина |
|  •  | Вкупна |  61,022 км2  |
| Население |
|  •  | проценка за 2012 г. | 2,642  |
| Валута | Норвешка круна (`NOK`)  |
| Часовен појас | CET (UTC+1) |
|  •  | (ЛСВ) | CEST (UTC+2) |
| НДД | .no |
| Повик. бр. | +47 |

**Шпицбершките Острови** или **Свалбард** се група на острови во Северноледениот Океан, околу 635 км северно од Норвешка, а североисточно од Гренланд. Зафаќаат површина од 62,422 км2, а имаат околу 4,500 жители (главно Норвежани и Руси). Главно место е Лонгјир, важно пристаниште. Останати гратчиња се Грин Харбор и Нов Олесунд. Најголеми острови се Западен Шпицберген и Североисточниот Остров. Климата е арктичка, ублажена со топлата Голфска струја. Средната зимска температура е околу -18°С, а летната околу 6°С. Островите се претежно планински, а најголем врв е Њутновиот Врв, висок 1,717 m; се наоѓаат под многубројни ледници, длабоки фјордови. Богати се со камен јаглен. Од животните ги има белите мечки, ирвасите и поларните лисици.

Со Шпицбершкиот договор од 1920 година е призната сувереноста на Норвешка над архипелагот, кој од 1925 година станува составен дел од Норвешка.

## Слики

* Планините Адвентопен и Хиортфјелет во Адвентфјордот, веднаш северно од Лонгирбјен
* Предупредувачки знак за поларна мечка на североисточната граница на Лонгирбјен
* Универзитетскиот центар во Свалбард (UNIS)
# Lentisphaerae

| Lentisphaerae |
| --- |
| Научна класификација |
| Домен: | Bacteria |
| Колено: | **Lentisphaerae** Cho et al. 2004 |
| Класи |
| * Oligosphaeria
* Lentisphaeria
 |
| Синоними |
| * Lentisphaeraeota Oren et al. 2015
 |

**Lentisphaerae** е колено на бактерии кои се сродни со хламидиите и Verrucomicrobia.

Вклучува двa монотипски редови Lentisphaerales и Victivallales. Членовите на ова колено можат да бидат аеробни или анаеробни и да имаат два различни фенотипа. Едниот фенотип го сочинуваат видови кои се дел од цревната микрофлора на цицачите и птиците. Другиот фенотип вклучува морски претставници изолирани од микробиомот на риби и корали, како и од морски седименти.

## Филогенија

Филогенијата е врз основа на Проектот "Животно дрво на сите видови" (анг. The All-Species Living Tree Project).

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |

|  |  |
| --- | --- |
|  | *Oligosphaera ethanolica* |
|  |
|  |

|  |  |
| --- | --- |
|  | *Victivallis vadensis* |
|  |
| *Lentisphaera* |

|  |  |
| --- | --- |
|  | *L. araneosa* |
|  |
|  | *L. marina* |
|  |

 |
|  |

 |
|  |

 |
|  |

## Таксономија

Моментално прифатената таксономија е врз основа на *Списокот на имиња на прокариотите со евиденција во номенклатурата* (анг. List of Prokaryotic names with Standing in Nomenclature - LPSN) и *Националниот центар за биотехнолошки информации* (анг. National Center for Biotechnology Information - NCBI).

* Колено **Lentisphaerae** Cho et al. 2004
	+ Класа **Oligosphaeria** Qiu et al. 2013
		- Ред **Oligosphaerales** Qiu et al. 2013
			* Фамилија Oligosphaeraceae Qiu et al. 2013
				+ Род *Oligosphaera* Qiu et al. 2013
					- Вид *Oligosphaera ethanolica* Qiu et al. 2013
	+ Класа **Lentisphaeria** Cho et al. 2012
		- Ред **Victivallales** Cho et al. 2004
			* Фамилија Victivallaceae Derrien et al. 2012
				+ Род *Victivallis* Zoetendal et al. 2003
					- Вид *Victivallis vadensis* Zoetendal et al. 2003
		- Ред **Lentisphaerales** Cho et al. 2004
			* Фамилија Lentisphaeraceae Cho & Hedlund 2012
				+ Род *Lentisphaera* Cho et al. 2004 emend. Choi et al. 2013
					- Вид *L. araneosa* Cho et al. 2004
					- Вид  *L. marina* Choi et al. 2013
					- Вид "*L. profunda*" ♠

Забелешки:
♠ Видот може да се најде на NCBI, но не е наведен во LPSN.

## Поврзано

Список на бактериски редови

## Наводи